b'\n_START_ARTICLE_\nNaujieji Aladino nuotykiai\n_START_SECTION_\nSiu\xc5\xbeetas\n_START_PARAGRAPH_\nGra\xc5\xbei mergina atve\xc5\xbea savo draug\xc4\x85 iki pastato. Vaikinas tvirtina, kad bir\xc5\xbeos makleriai dirba net per \xc5\xa0v. Kal\xc4\x97das. Porel\xc4\x97 atsisveikina. O tada veiksmas vyksta prekybos centre, kur du vyrukai persireng\xc4\x99 Kal\xc4\x97d\xc5\xb3 seneliais planuoja praturt\xc4\x97ti. Tada aplinkui Sem\xc4\x85 ima rinktis vaikai ir reikalauja pasekti jiems pasak\xc4\x85. Ir tada jiems sekama pasaka apie Aladin\xc4\x85, kurioje pagrindinis herojus vog\xc4\x97 skraidan\xc4\x8dius kilimus, apgaudin\xc4\x97jo naivuolius ir u\xc5\xbesiimin\xc4\x97jo kitomis veikomis. V\xc4\x97liau jis susitiko princes\xc4\x99, kuri m\xc4\x97gdavo slap\xc4\x8dia i\xc5\xa1sigauti i\xc5\xa1 nam\xc5\xb3. Vienas kitam patiko, b\xc4\x97da, kad viziris nor\xc4\x97jo tapti sultonu, ir ie\xc5\xa1kojo variant\xc5\xb3, kaip i\xc5\xa1tekinti princes\xc4\x99 u\xc5\xbe kokio nors mulkio, kuriuo gal\xc4\x97t\xc5\xb3 manipuliuoti. Viziriui \xc4\x8dia pasitarnavo vagis ir Aladino bendras Halidas. Viziris ie\xc5\xa1kojo b\xc5\xabd\xc5\xb3 savo planui \xc4\xafgyvendinti, o Aladinas rado stebukling\xc4\x85 lemp\xc4\x85 su d\xc5\xbeinu. Toliau sek\xc4\x97 eil\xc4\x97 absurdi\xc5\xa1k\xc5\xb3 nutikim\xc5\xb3, kol visas pasakojimas persik\xc4\x97l\xc4\x97 prie kal\xc4\x97din\xc4\x97s eglut\xc4\x97s su Semu ir Sofija.'